Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 3 Pv 148/13/1103	Bratislava III, 5.2.2014
EEČ : 2-10-82-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: referentka
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 853,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: nezisková organizácia Plamienok – Zadunajská cesta 6/A, 851 01 XXXXX  
d.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: referentka
realizované policajtom Obv.odd. PZ Nové Mesto - východ pod spisovou značkou ORP 1004/12 OVK.
od dňa 30.07.2012 do dňa 15.11.2012 v Bratislave vo XXXXX ulica Limbova 5 neodviedla finančné prostriedky od samoplatcov do centrálnej pokladne a odvody zo dňa 30.07.2012 vo výške 1 315,-EUR a zo dňa 14.09.2012 vo výške 1 537,-EUR a tieto si v plnej výške neoprávnene prisvojila čím takto svojim konaním spôsobila poškodenej organizácii XXXXX, XXXXX škodu vo výške 2853,-EUR,

Odôvodnenie: 
Uznesením vyšetrovateľa PZ, Okresného riaditeľstva PZ Bratislava III, odboru kriminálnej polície, 2. oddelenia všeobecnej kriminality sp. zn. ORP-1004/2-OVK-B3-2012  zo dňa 04.07.2013 bolo podľa § 206 ods. 1 Trestného poriadku vznesené obvinenie XXXXX pre prečin sprenevery podľa § 213 ods. 1, ods. 2 písm. a) Trestného zákona na tom skutkovom základe ako je uvedené vo výrokovej časti tohto uznesenia. 

      Preskúmaním spisového materiálu som zistila, že v trestnej veci obvinenej XXXXX existujú dôvody na rozhodnutie o schválení zmieru a zastavení trestného konania. V priebehu vyšetrovania bol dostatočne zistený a ustálený skutkový stav, ktorý korešponduje s výrokovou časťou tohto uznesenia a je zrejmý zo všetkých dôkazov, ktoré sú obsiahnuté vo vyšetrovacom spise. 

      Podľa § 220 ods. 1 písm. a), písm. b), písm. c) Trestného poriadku, prokurátor so súhlasom obvineného a poškodeného môže v konaní o prečine rozhodnúť o schválení zmieru a zastaviť trestné stíhanie, ak obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil  škodu,  ktorá  bola  činom  spôsobená,  alebo  urobil  iné opatrenia na náhradu škody 
alebo inak odstránil ujmu vzniknutú trestným činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 
      V zmysle  §213 ods. 1, ods. 2 písm. a) Trestného zákona sa prečinu sprenevery dopustí ten, kto si prisvojí cudziu vec, ktorá mu bola zverená, a spôsobí tak na cudzom majetku väčšiu škodu. Páchateľ sa potrestá odňatím slobody na jeden rok až päť rokov.

      Z predloženého spisového materiálu vyplýva, že obvinená XXXXX spáchala skutok tak ako je uvedené vo výrokovej časti tohto uznesenia.
      
      Obvinená XXXXX (čl. 7-9) sa priznala k spáchaniu prečinu,  ktorý jej je kladený za vinu, jeho spáchanie oľutovala a súhlasila s postupom podľa § 220 Trestného poriadku. 

      Svedok – poškodený XXXXX dňa 11.04.2013 okrem iného uviedla, že je splnomocnená zástupkyňa XXXXX mala na starosti výber platieb od samoplatcov v prevádzke Limbova 5 v Bratislave, pričom neodviedla do pokladnice odvody zo dňa 30.07.2013 a 14.09.2012 dokopy sumu 2853,60,-EUR. S pani XXXXX bolo spísané písomné priznanie a súčasne dohoda o uznaní dlhu a náhrade škody. Svoj dlh riadne spláca.

     Do vyšetrovacieho spisu boli zabezpečené listinné dôkazy, z ktorých poukazujem na zoznam príjmov do hlavnej pokladne za obdobie január 2012 až september 2012, odvody XXXXX v uvedenom období (č.l. 29-38), dohodu o zmene pracovnej zmluvy zo dňa 15.05.2008 a opis pracovného miesta (č.l.21, 23), dohodu o hmotnej zodpovednosti (č.l.24) a písomné stanovisko XXXXX  spolu s dohodou o uznaní dlhu a náhradse škody zo dňa 03.10.2012 (č.l.18-19).
 
      Obvinená a splnomocnený zástupca poškodeného dali súhlas k mediácií, teda k mimosúdnemu riešeniu sporu. Splnomocnený zástupca poškodeného pred mediačným úradníkom súhlasil s postupom podľa § 220 Trestného poriadku za účelom schválenia zmieru bez akýchkoľvek hmotných nárokov voči obvinenej, nakoľko táto v plnej výške uhradila sumu vo výške 2853,60-€, čo predstavuje spôsobenú škodu.
      Obvinená vyhlásila, že spáchala skutok, pre ktorý je stíhaná, dala súhlas k mediácii, a odstránila ujmu vzniknutú trestným činom. 

      Obvinená poukázala na účet Okresnej prokuratúry Bratislava III peňažnú sumu 300,- €, pričom z uvedenej sumy patrí štátu na peňažnú pomoc poškodeným suma vo výške 150,-EUR a neziskovej organizácii Plamienok – Zadunajská cesta 6/A, 851 01 Bratislava suma vo výške 150,-EUR. Výšku tejto finančnej čiastky možno považovať za primeranú závažnosti spáchaného prečinu.

      Obvinená XXXXX nebol doposiaľ súdne trestaná. Vzhľadom na všetky skutkové okolnosti možno teda reálne očakávať, že povedie riadny život. 

      Vzhľadom k vyššie uvedeným skutočnostiam možno schválenie zmieru a zastavenie trestného stíhania považovať za dostatočný spôsob vybavenia veci.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka